
Жамбыл облысындағы тіл саясаты мәселелері бойынша 
әлеуметтанулық және талдамалық зерттеулер 
жүргізудің веб-порталға хабарландыруы

Жұмыстың  мазмұны:  Жамбыл  облысы  әкімдігінің мәдениет және  тілдерді  дамыту  басқармасы облыс  әкімдігінің  Қазақстан Республикасында тіл саясатын дамытудың 2023-2029 жылдарға арналған тұжырымдамасын іске асыру жөніндегі Жамбыл облысының 2023-2029 жылдарға арналған іс-қимыл жоспарын бекіту туралы №228  қаулысын  жүзеге  асыру  және  облыс  аумағындағы  тұрғындардың мемлекеттік  тілді,  сонымен  қатар  орыс,  ағылшын  тілдерін  білу  деңгейін  анықтау мақсатында кешенді әлеуметтік зерттеулер жүргізу болып табылады. 
Зерттеу жаппай (сауалнама) және сараптама түрінде жүргізіледі. Әлеуметтік  зерттеу  барысында  негізінен  аймақтарда  облыс тұрғындарының  мемлекеттік,  орыс  және  ағылшын  тілдерін, үш тілді  білу  деңгейі,  қазақ  тілінің қолданылу  аясы  және  елімізде  жүргізіліп  жатқан  мемлекеттік  тіл  саясатына деген  көзқарасына зерттеу жүргізу болып табылады.
Мақсаты: Қазақ тілін ғылым тілі ретінде дамуын зерделеу, жасанды интеллект негізінде тілдік модельдерді енгізу туралы халықтың ақпараттану деңгейін, салалар бойынша тілдік қажеттіліктерді анықтау.Жас ерекшелігіне қарай облыстағы түрлі сала өкілдерін қамти отырып:
- мемлекеттік тілді меңгерген тұрғындардың үлесін;
- орыс тілін меңгерген тұрғындардың үлесін;
- ағылшын тілін меңгерген тұрғындардың үлесін;
- үш тілді (қазақ, орыс, ағылшын) меңгерген тұрғындардың үлесін;
- мемлекеттік тілді меңгерген этнос өкілдерінің үлесін анықтау. 
Зерттеудің негізгі міндеттері: 
Халыққа сауалнама жүргізу: 
Облыстағы тіл саясаты бойынша халыққа жаппай сауалнама жүргізу арқылы мониторинг жасау (негізгі параметрлер мониторингтік режимде 2 жыл бойынша салыстыру арқылы көрсетілуі керек (2025 жылдан бастап); 
- қазақ, орыс, ағылшын тілдерін және этностардың мемлекеттік тілді, сондай-ақ халықтың үш тілді (қазақ, орыс және ағылшын тілдері) меңгеру деңгейі; 
- Қазақстандық қоғамның әлеуметтік-коммуникативтік жүйесіндегі қазақ, орыс және этнос тілдерінің орны; 
- «ҚАЗТЕСТ» қазақ тілін меңгеру деңгейін бағалау жүйесі бойынша қоғамның пікірі; 
- интернеттегі мемлекеттік тілдің дамуы; 
-балаларға, жасөспірімдерге арналған қазақ тіліндегі журналдар, кітаптардың (әдеби, ғылыми, танымдық, аударылған шеттілдік) қолданылу деңгейі; 
- қазақ тілін өздігінен үйрететін IT жобалардың танымалдығы; 
[bookmark: _GoBack]- тіл ахуалының шиеленістік әлеуеті (әлеуметтік немесе этносаралық шиеленіс ретіндегі тілдік ахуал); 
- қазақ тілінің ғылым тілі ретінде дамуы туралы халықтың пікірі; 
- жасанды интеллект негізінде тілдік модельдерді енгізуде әртүрлі салалардағы азаматтардың қажеттіліктерін анықтау;
Зерттеу нысаны: 18 жасқа толған және одан жоғары жастағы Жамбыл облысының  азаматтары 
Зерттеу нысанасы: Жамбыл облысындағы тілдік ахуал.
1. Жамбыл облысындағы тіл саясаты мәселелері бойынша әлеуметтанулық және талдамалық зерттеулер жүргізуге қойылатын жалпы талаптар:
1.1.  Мәселелі  жағдайды  кәсіби  талдау,  құралдарды  әдістемелік  (бағдарлама)  және әлеуметтік (сауалнама, іріктеу есебі) өңдеу;
1.2. «SPSS»  статистикалық  пакетіндегі  мәліметтерді  компьютерлік  өңдеу,  негізгі сызық пен табуляграмманы қорытындылау;   
1.3. Шараның сметасын дайындап, келісім-шартқа қол қойған сәттен бастап 10 күнтізбелік күн ішінде Тапсырыс берушімен бекіту;
	1.4. Тапсырыс беруші қойған міндеттердің ауқымына сәйкес, жұмыстардың көлемін айқындап және жұмыстарды кезең-кезеңімен жүргізудің жоспарын жасап, келісім-шартқа қол қойған күннен бастап 10 күнтізбелік күн ішінде Тапсырыс берушімен бекіту;
	1.5. Сауалнаманы (респонденттерге арналған сұрақтары бар сауалнама бетшелері), сауалнаманың мазмұнын келісім-шартқа қол қойған сәттен бастап 10 күнтізбелік күн ішінде Тапсырыс берушімен бекіту;
	1.6. Әлеуметтік зерттеуді сапалы өткізуге жеткілікті деңгейде адам ресурстарын  тарту (түрлі саладан қамтылуы тиіс);
	1.7.  Полиграфиялық өнімдерді (анкеталар, сауалнамалар т.б.) дайындау;
	1.8. Облыс аумағын және түрлі әлеуметтік топтарды, қоғамдық өмір қызметінің түрлі салаларын қамтып, сауалнама жүргізіп, әлеуметтік зерттеу өткізу (респонденттер саны 7000-нан кем емес);
	1.9.  Жинақталған ақпаратты жоғары кәсіби деңгейде өңдеп, оған облысты тұтастай алғанда, қала және ауыл халқы бойынша, әлеуметтік топтар мен қоғамдық өмір қызметінің түрлі салалары бойынша сапалы талдау жасау;
	1.10. Облысты тұтастай алғанда, қала және ауыл халқы бойынша, қоғамдық өмір қызметінің түрлі салалары бойынша (өндіріс, халыққа қызмет көрсету саласы, мемлекеттік емес ұйымдарда іс жүргізу), әлеуметтік топтар бойынша (18 жастан жоғары, орта жастағылар, 50 жастан асқандар) әлеуметтік зерттеу қорытындысымен аналитикалық материалды дайындап (халықтың қазақ тілін, орыс тілін, ағылшын тілін және үш тілді бірдей меңгеруінің, этнос өкілдерінің мемлекеттік тілді меңгеруінің тиісті көрсеткіштері бар, ұсыныс және ұсынымдарымен) қағаз және электронды нұсқада Тапсырыс берушіге тапсыру;    
1.11. Зерттеуге тиісті біліктілігі бар сарапшыларды (мамандарды) тарту;
1.12. Сауалнамамен қамтылған респонденттердің санына сәйкес анкеталарды  (респонденттерге арналған сұрақтары бар сауалнама бетшелері) Тапсырыс берушіге тапсыру. қатысушылар арасында жүргізілді. 
2. Орындаушыға  қойылатын жалпы талаптар: 
2.1. Әлеуметтік  зерттеудің  жоғары  сапасын  қамтамасыз  ету  үшін  басты  жиынтықтың  жоғары  репрезентативтік (көрсеткіш) қамтамасыз  ететін  таңдамалы  жиынтық  қажет.   
2.2.Таңдамалы жиынтық  тұрғындардың  жұмыспен  қамтылуы,  жынысы,  жасы,  ұлты  бойынша репрезентативтік (көрсеткіш) болуы міндетті.
2.3.Бір аймақтың  зерттеу мәліметтерін  екінші аймақтың  қорытындысына пайдалануға тиым салынады. 
2.4. Әдістеменің  бірлігін,  зерттеу  жүргізудің  әдістерін,  жүйелілігін,  сауалнаманың маңыздылығын қамтамасыз ету қажет. 
2.5.  Тапсырыс  беруші  тапсырма  береді,  ал  Орындаушы  облыстың               10  ауданында  және Тараз  қаласы  аймақтарында  мемлекеттік  тілді  үйрену  жөніндегі  түрлі  топтардағы зерттеулерге бағытталған әлеуметтік зерттеулер жүргізуді өз жауапкершілігіне алады.
2.7.  Шартпен  көрсетілген  жұмыс  Тапсырыс  берушімен  бекітілген  Техникалық тапсырмаларға (ТТ) сәйкес Орындаушымен жүзеге асырылады.
2.8.  Орындаушы  Тапсырыс  берушінің  келісімінсіз  Тапсырыс  беруші  үшін  орындалған  жұмыстың нәтижесінде алынған ақпаратты сатуға, беруге және жариялауға құқығы жоқ.
2.9.  Шарт  тараптардың  келісімімен  өзгеруі  немесе  бұзылуы  мүмкін.  Шарттың  өзгеруі немесе бұзылуы жазбаша келісіммен рәсімделеді.
2.10. Облыстың  10  ауданында және Тараз қаласы  аймақтарында   мемлекеттік тілді  үйрену жөніндегі түрлі топтардағы зерттеулерге бағытталған әлеуметтік зерттеулер жүргізуі тиіс.
2.11. Орындаушының  іс-әрекет  мәні  зерттелуші  кәсіпке  және  аналитикалық  жұмысқа сәйкес болуы тиіс.
2.12.  Орындаушының  кәсіби  біліктілік  деңгейі  мен  Шарт  бойынша  міндеттемелерді орындауда тәжірибесі жеткілікті социолог-мамандары болуы тиіс. 
2.13. Тіл  жағдайын  дамыту  бойынша  облыстың  әрбір  ауданы  мен  Тараз  қаласы  бойынша түрлі топтарда зерттелген ақпарат (сауалнама) жүргізуі қажет.
2.14. Облыста  зерттеу  мәселелері  бойынша  графикалық кескін  материалдармен және диаграммалармен бірге қорытынды ақпарат (мемлекеттік және орыс тілдерінде) әзірлеу қажет.
2.15.  Зерттеу мәліметтері бойынша ақпараттық бюллетеньдер әзірлеу (20  дана -  мемлекеттік тілде және орыс тілде) қажет.
3. Жұмысты орындаудың мерзімі.
3.1. Әлеуметтік зерттеу салыстырмалы түрде 2 жыл қорытындысы бойынша (2025-2026 жыл) жүргізілуі тиіс.
3.2. Жүргізілген әлеуметтік зерттеудің қортындысы (аудан/қала бөлінісінде қамтылуы тиіс), көрсеткіштердің нәтижесі бойынша әлеуметтік және аналитикалық зерттеулердің жиынтық кітапшасы (20 дана қазақша-орысша) әдістемелік нұсқаулық  2026 жылғы қараша айының 10-на Тапсырыс берушіге ұсынылуы тиіс.
3.3. Орындаушы жүргізілген әлеуметтік және аналитикалық зерттеу қорытындысы бойынша арнайы семинар өткізіп, сарапшылардың талқылауын, облыстағы тілдік ахуалға жүргізілген сауалнама қорытындысы бойынша әр аудан мен Тараз қаласының нәтижесі бойынша жеке тоқталып, талдау қажет.
3.4.  Жұмыстың ақысы өткізілген жұмысқа қарай төленеді. 
4. Жұмысты өткізу және қабылдау тәртібі.
4.1.  Жұмысты  қабылдау  және  бағалау  тапсырыс  берушінің  Техникалық  тапсырмасына сәйкес жүзеге асырылады.
4.2.  Жұмысты  қабылдау  Тапсырыс берушімен Шарттың аяқталу мерзімінен кешіктірмей аяқталған және тапсырылған жұмыс кезеңдері бойынша жүргізіледі. Жұмысты қабылдау, тапсыру қорытындылары жұмысты екі жақты  қабылдау/тапсыру Актісімен рәсімделеді.
4.3.  Орындаушының Тапсырыс берушіге тапсыратын есептік құжаттар тізбесі жұмыстың Техникалык тапсырмасымен белгіленеді.
4.4. Тапсырыс беруші  жұмысты қабылдау/тапсыру Актісі мен есептік құжаттарды алған күннен  бастап  10  күнтізбелік  күн  ішінде  Орындаушыға  жұмысты  қол  қойылған қабылдау/тапсыру  Актісін  немесе  жұмысты  қабылдаудан  дәлелді  бас  тартуды  жіберуге міндетті. 
4.5.  Кәсіби  тәуелсіз  сарапшылардың  қатысуымен  дайындалған  жұмысты  қабылдаудан Тапсырыс беруші дәлелді бас тартқан жағдайда (Техникалық тапсырманың талаптарын толық  көлемде  орындамау  немесе  тиісті  емес  орындау)  Орындаушыға  қызмет төлемақысы жүргізілмейді. 
4.6.   Орындаушы  Тапсырыс  берушінің  алдын-ала  жазбаша  келісімінсіз  осы  Шарт бойынша өз міндеттемелерін кез-келген біреуге не толығымен, не ішінара бермеуі тиіс.
4.7. Орындаушы  қызметті  ұсынуды  Техникалық  тапсырмаға  сәйкес  жүзеге  асыруы  тиіс. Орындаушы  Тапсырыс  берушіге  жұмысты  жүзеге  асыру  барысы  туралы  сәйкес растайтын құжаттардың қосымшасымен бірге аралық жазбаша есепті ұсынуға міндетті.
4.8.  Тапсырыс  беруші  Орындаушының  ұсынған  құжаттарының  біліктілік  талаптарға  сәйкестігін  қарастырады.  Қажет  болған  жағдайда  Тапсырыс  беруші  Орындаушының Шарт  міндеттемелерін  орындауды  жүзеге  асыру  мүмкіндігін  анықтау  мақсатында қосымша ақпарат немесе құжаттар сұрауға құқылы.
4.9.  Орындаушы  жағынан  қызметтерді  орындауды  кідіру,  сонымен  қатар  орындалған жұмыс  барысы  туралы  сәйкес  құжаттардың  қосымшасымен  бірге  есебін  уақытында ұсынбау, келісілген мерзімде жұмысты орындау сапасы бойынша кемшіліктерді жоймау оларға  салынатын  келесі  санкцияларға  әкеп  соқтыруы  мүмкін:  10 %  көлемде  айып төлеумен.
4.10.  Тапсырыс  беруші  тәуелсіз  сарапшылардың  қатысуымен  дайындалған қорытындылардың  негізінде  Орындаушыға  сәйкес  жазбаша  хабарлама  жібере  отырып,  кез-келген  уақытта  орындалған  жұмыстың  сапасыз  және  кәсіби  емес  күшімен  Шартты бұзуы  мүмкін.  Хабарламада  Шарттың  бұзылу  себебі,  сонымен  қатар  Шартты  бұзудың күшіне енген күні көрсетіледі.
4.11.  Шарттың  ажырамас  бөлігі  болып  табылатын  Техникалық  тапсырма  талаптарын толық  көлемде  орындамауда  немесе  тиісті  емес  орындауда  Тапсырыс  беруші Орындаушыға қызмет төлемақысын жүргізбеуге құқылы. 
5.  Жұмыстың орындалу уақытысы
Шартқа  берілген  қосымшаның  2  тармағында  көрсетілген  барлық   материалдар Орындаушымен  Тапсырыс  берушіге  нақты  орындалған  жұмыс  деректері  бойынша қолма-қол және осы Шартпен белгіленген мерзімде тапсырылады.  






